สวัสดีค่ะ ประจำเดือนมาวันสุดท้ายคือวันที่ 5 มิถุนาค่ะ และมีอาการปวดท้องน้อย บางครั้งมีปวดท้องน้อยทางด้านซ้าย ตอนนี้กำลังสงสัยว่ามีโอกาสตั้งครรภ์รึป่าว หรือเป็นอย่างอื่นคะ
สวัสดีค่ะ หากประจำเดือนล่าสุดมาเมื่อวันที่ 5 มิ.ย. แล้วในเดือน ก.ค. นี้ ยังไม่มา แนะนำควรตรวจหาการตั้งครรภ์ดูเป็นอันดับแรก หากตรวจพบการตั้งครรภ์ อาการปวดท้องน้อยก็จะเป็นอาการของการตั้งครรภ์ได้ แต่หากตรวจไม่พบการตั้งครรภ์ การที่ประจำเดือนยังไม่มา ก็จะเกิดจากสาเหตุอื่นๆ เช่น มีความเครียด ทำงานหนัก พักผ่อนน้อย อดนอน อดอาหาร มีน้ำหนักลด หรือมีน้ำหนักเพิ่มขึ้นเร็ว หรือมีการเจ็บป่วยไม่สบาย เป็นต้น ส่วนอาการปวดท้องน้อยก็จะเกิดจากสาเหตุอื่นๆ เช่น เป็นอาการก่อนการมีประจำเดือนมา มีมดลูกอักเสบ มีซีสต์หรือเนื้องอกที่รังไข่หรือปีกมดลูก เป็นต้นดังนั้น หากตรวจไม่พบการตั้งครรภ์ แต่ยังคงมีอาการปวดท้องน้อยต่อเนื่อง และยังคงไม่มีประจำเดือนมา ก็ควรไปพบสูติ-นรีแพทย์เพื่อตรวจหาสาเหตุค่ะ